INNKALLING TIL SU NESFLATEN OPPVEKSTSENTER

Utkalling var sendt fylgjande:

Politisk repr: Åsmund Bakka

Bhg- repr: Cathrine Engeskar

Repr andre tilsette: Else Grete Eikemo/Valborg Sandal

Skule- repr: To frå pedagogisk lærargruppe

FAU/skule - repr: Olav Lindseth, Kjersti Eikemo, Nina Bjørnetun

Barnehage – repr: Torstein Mikal Bratland, vara Åshild Vetrhus

Rektor/einingsleiar: Anne Marie Gamlem Rabba

**Stad: Nesflaten skule, småskulerommet**

**Tid: Onsdag 9.mars kl. 18:00 -20.00**

**Sakliste:**

**Sak 01/22: Konstituering av medlemmene i SU**

**Tidl leiar:** Ann Elisabeth Langeland. Ny: Olav Lindseth

**Tidl nestleiar** Torstein Mikal Brattland. Ny: Cathrine Engeskar

**Tidl skrivar** Kjersti Eikemo. Ny: Anne Marie G. Rabba

**Sak 02/22 Piloteringsprosjekt Nesflaten**

FaU Nesflaten ynskjer at ungdomstrinnet frå hausten 2022 reiser til Sand 2-3 dagar i veka for å få deler av sitt skuletilbod der. I dialogmøtet 09.02.22 mellom FaU Nesflaten, kommunaldirektør Karin Dokken Austvik, kommunalsjef opvekst Ingebjørg Rullestad Gjerde og rektor Anne Marie Gamlem Rabba, vart det vedteke at saka skal opp i SU.

Saksunderlag:

Me har ein politisk vedtatt skulestruktur. Om denne skal endrast, må det hovudsakleg vere på grunnlag av at skulen manglar fagleg kompetanse. Ved utprøving av forslag om 2 - 3 dagars veke på Sand som eit tidsavgrensa pilotprosjekt (t.d. eitt år) og i samband med dette søkjer piloteringsmidlar, kan ordninga verte vurdert. Det vil såleis vere ei mellombels prøveordning, og ikkje bindande etter endt periode.

I møtet må ein belyse spørsmålet frå fleire sider gjennom ei heilskapleg tilnærming. Ein må vurdere kva slags føremoner og ulemper dette vil ha for oppvekstsenteret som heilskap.

**Moment frå møtet**

* 2 dagar per veke på Sand
* 3 dagar per veke på Nesflaten

Forslag frå FaU er at lærarar føl til Sand og underviser der.

***Rammer - kriterier***

1. Kan berre gjennomførast som eit piloteringsprosjekt over ein kortare periode, der det føl midlar til lærarressurs og skyss. Dette fordrar at skulen får midlar over tildelt ramme.

2. Det må vera tredjepart som står for skyss, og denne må vera på plass for evt gjennomføring.

3. Ein må ha lærarkrefter på plass for evt gjennomføring

4. Lærarar frå Nes må ved evt gjennomføring ha full arbeidsdag på Sand eller Nes. Ikkje halv dag på kvar eining.

***Viktige moment i drøftinga om mogleg piloteringsprosjekt***:

* Må ha eit heilskapleg fokus, ikkje berre sjå på u - trinnet
* Kva fordeler har ei slik ordning for senteret som heilskap?
* Kva ulemper har ei slik ordning for senteret som heilskap?
* Langsiktig tanke?

**ANALYSE**

|  |  |  |
| --- | --- | --- |
| FORDELER | UTFORDRINGAR | ULEMPER |
| Sosialt samspel  Elevane på u – trinnet får eit større nettverk, og fleire å spele på sosialt | Logistikk - timeplan  -få rett timetal i alle fag  -eleven på 8.trinn og 10.trinn må ha same dag og fag på Sand, og same fag og timetal på Nes.  - Sand lite moglegheiter til å tilpasse at det blir same fag og timetal på Sand i dei ulike trinna  -tilpassinga blir liggjande på Nes. Moglege tilpassingar krev mykje lærarressurs over ramme | Faglærarsystemet  -på Nes er det faglærarar  -faglærarar jobbar på tvers av trinna i sine fag = sikrar fagleg kvalitet i NEM-faga.  -dei dagane desse er vekke kan ein ikkje ha deira fag for 1. – 7. |
| Samarbeid mellom lærarar kan styrka praksisen i begge einingar | Skyss Sandsdagar  -avhengig av at tredjepart tek på seg skyss Øvrabø – Sand t/r  (Tide, Kolumbus evt underleverandør) | Struktur  -fulldelt og fådelt struktur matchar ikkje  -ulik lengde på skuledag Sand/Nes  -Nes avhengig av at alle elevane har friminutt samstundes og føl same skyss fellesdagar |
| Fagtilbod tilvalsfag:  Elevane på Nes får tilbod om fleire valfag på Sand | Kontinuitet  -korleis få samanheng i fag? Pedagogisk uheldig at to eller fleire lærar deler eit fag. Ekstra utfordande når ein er på to einingar. | Tilhøyrsle  -kor høyrer ein til som elev – eigarskap til klasse/lærarar/skule  - for lærarar: delt kollegie – kjensla av å ikkje ha fotfeste nokon stad |
|  |  |  |
| Fagleg styrke: fleire diskusjonspartnarar | Personalkabal  -3 av 4 lærarar er frå Røldal. -lang pendlarveg på 7,5 mil ein veg til Sand (2,5 timar per dag)  -småbarnsforeldre, dagen går ikkje i hop med levering/henting bhg  - kostbar pendling mtp dagens prisnivå på drivstoff | MOGLEGE konsekvensar  -mogleg oppseiingar grunna lang pendling frå Røldal og delt struktur  -resultat 1: kan bli utfordrande å rekruttere nye faglærarar til Nes  -resultat 2: skulen klarar ikkje halde på den pedagogiske kvaliteten |
| Erfaringar: Erfaring som gjer at ein kan tenke nye tankar. Overføringsverdi til mellomtrinnet. Tenkja meir samarbeid på tvers. | Samarbeidstid/møtetid  -blir mindre tid for å delta på møter i eiga eining  -tid til samarbeid med Sand i ei slik avtale? |  |
|  |  |  |

* Rektor har førespurt pris frå Tide, Kolumbus og Haugaland Taxi. Tide og Kolumbus ikkje aktuelle. Haugaland Taxi har ein ikkje fått svar frå enno. Rektor har førepurt tilbod både på moglegheita med tilknytingstaxi til – frå Øvrabø – Osen t/r, evt skyss med taxi heile strekninga.
* FaU – medlemmene i SU seier dei kan ta på seg å organisere skyss sjølv, om ikkje anna tredjepartsløysing kan etablerast
* Ein må få etablert eit samarbeid med Sand skule i forhold til timeplan, timetal, lærarkabal, ansvarsområder og gjennomføring.

**Vedtak:**

Ein går vidare med forslag om å jobbe ut eit eittårig pilotsprosjekt.

Det er lagt fram moment som er positive, men også moment frå rektor, lærar- og barnehagerepresentantar ein ser er utfordrande i ei slik ordning. Forslag om at ein lagar ei arbeidsgruppe.

Rektor tek kontakt med Ingebjørg Rullestad Gjerde for å avtale nytt møte.

**Sak 03/22** **Godkjenning av ordens-og åtferdsreglementet ved Nesflaten Oppvekstsenter skule**

Ordens- og åtferdsreglementet ligg som vedlegg.

**Sak 04/22 Status skule og barnehage – informasjon ved rektor/einingsleiar**

* **Skule og bhg drift og personal innunder korona**
* Mesteparten av fråveret skuldast korona, som på alle andre einingar. Mest fråvere i skuledel, noko i barnehage. Tilsette har sjølve vore sjuke og mange har småbarn, som i samband med koronareglementet har gjeve ein del fråversdagar i løpet av hausten og vinteren. No smitte på husa, både elevar og lærar er/har vore sjuke. Det har vore bølger med vasskopparar og omgangssykja. Driftsmessig har det vore tidvis tunge periodar med høg belastning. Har hatt faste vikarar inn, som kjenner borna og elevane. Sjukdom har leia til forseinkingar og utsetjingar, men ein har i sum klart seg bra, då undervisningstilbodet har blitt oppretthalde på tilnærma ordinært nivå. Ingen heimeskule.
* **Skule – komande undersøkingar & tilsyn**
* Ståstadanalysen for lærarar våren 2022. Målet med skulebasert vurdering er å auke læringsutbyttet og betre læringsmiljøet. Ståstadanalysen er eit hjelpemiddel som skal gjere det enklare for skulane å reflektere over samanhengen mellom eigen praksis og resultata til elevane. Undersøkinga er delt inn i tre fasar: Samle informasjon om skulen, vurdere eigen praksis ved å ta stilling til ei rekke påstandar og drøfte det som kjem fram, samt gjere ei samla vurdering av styrker og utfordringar og bli einige om prioriterte mål og tiltak.
* Ekstern vurdering med representantar frå Sauda 5. – 7.april på skulebasert kompetanseutvikling. Er eit piloteringsprosjekt der Suldal, Sauda og Vindafjord samarbeidar om å vurdere skulekvalitet hjå kvarandre. Kva sterke og svake sider finn ein frå eit utanfråperspektiv? Målfrid Selvik Årthun, barnehage- og skulefagleg rådgjevar i Sauda kommune kjem, og Ellen Tveit Tangeraas, rektor ved Fløgstad skule i Sauda.
* Ungdataundersøkinga for u – trinnet veke 11. Tek «tempen» på korleis det er å bu og vera ung i Suldal.
* **Kompetanseheving og kursing**
* Kompetanseheving: Har den kompetansen ein treng for å drifte 1. – 10. per no. Karianne Sivertsen er ferdig med engelsk grunnfag våren 22, Elin Roalkvam Moen er ferdig med tysk grunnfag våren 22. Johnny har søkt på studiet pedagogisk digital kompetanse frå hausten av. Dette innunder vikarordninga.
* Kursing av personalgruppa: Circle of Security med PPT. På norsk «Sjå barnet innenfrå». Starta i haust og halde på ut januar.
* Pedagogisk leiar C. Engeskar er tilsett på dispensasjon, då ho er opphavelege utdanna barnevernspedagog. Ferdig med barnehagelærar våren 2022, og har såleis rett kompetanse ved eventuell fast tilsetjing.
* **Barnehage – utviklingsarbeid**
* Samarbeid med HVL i lærande nettverk saman med dei andre bhg i kommunen. Fokuset har vore på Nes vore kommunikasjon, og pedagogisk leiing. Frå 1.januar 2022 gjekk dette over frå prosjekt til innlemmast i ordinær drift. Er nå starta på nytt utviklingarbeid på digital praksis. Rammeplanen legg føringar for at ein skal jobbe med dette også i barnehagen. Fokus på å lære borna god digital praksis og oppøve god digital dømmekraft, ved bruk av kompetansepakke frå Udir.
* **Skule – utviklingsarbeid**
* Arbeid med å implementere fagfornyinga frå 2020. Det skal arbeidast meir tverrfagleg på tvers av trinn og fag. Fokuset i arbeidet skal knyttast opp mot dei tverrfaglege tema folkehelse & livsmeistring, demokrati & medborgarskap og berekraftig utvikling. Prosjekt til no: Rådebank for 7. – 10, og Nyhende for 2. – 6.trinn.
* Samarbeidsprosjekt: Prosjekt Motivasjon & lærelyst i samarbeid med dei andre fådelte skulane Marvik, Jelsa og Vanvik samt rettleiarar frå Høgskulen på Vestlandet, avdeling Stord. Eit samarbeidsforum der ein på kveldstid møtest for å drøfte undervisning og opplæring i fådelt skule, deler og presenterer tverrfaglege opplegg ein har hatt. HVL bidreg inn med teoretisk påfyll.
* Fagfornyinga og læreverk: Teke i bruk nye digitale og analoge læreverk til utprøving. Det er ikkje landa noko, ein gjer seg erfaringar, til liks med andre skular i kommunen. Det er om å gjere finne best og rett bruk, ein må ha både papir og skjerm, er erfaringa til no.
* **Skulen – anna**
* Nepalkveld 04.05.22– innsamling til skuleprosjekt i samarbeid med W.H Havrevoll. Over same lest som førre gong. Førre innsamling var i 2020, Wenche vil halde eit føredrag over korleis innsamla midlar er blitt brukt.
* Tradisjons- og kulturdagar i nest siste skuleveke. Samarbeid med Ryfylkemuseet, og mogleg andre aktørar. Prosess i startgropa.
* Suldal Bad – 3 turar i året. Reiseutgifter blir finansiert fra tilskotsmidlar. Instruksjonstimar – kjøper tenester av Suldal Bad v/Jens Marcussen: Fokus på grunnleggjande symjeopplæring for dei minste i 1. – 4.trinn. Frå 5. – 10. trinn fokus på teknikk i symjinga, og øving på ulike typar symjetak som crawl, ryggsymjing etc. HLR på dukke, samt livredning med dokke i basseng, ilandføring m.m. Tek utgangspunkt i symjeopplæringsplan for Suldalskulane.
* Kjøp av badeteneste frå Kilen Vel – utebadet på Nes. 30 000 i fjor. Stor utgiftspost, mykje større enn føregåande år. Bruken speglar veret. Legg mengdetreninga her.
* Kjøp av andre tenester: Flaggheising, 10 000 per år.
* **Bygning/fysiske tilhøve**
* I haust blei det rapportert utfordringar med temperaturregulering og ventilasjon. Teknisk køyrde ein 2-månadars måling i september og oktober, som viste god luftkvalitet. Eit bygg vil alltid vere påverka av temperatursvingingar og ver og vind. Saka er lukka.
* **Sak 05/22 Ymse**
* **S**pørsmål:

-Barnehage – består den ved få barn?

Kommunen har eit politisk vedtak om å gje tilbod til barn det vert søkt plass for, trass i at det er få barn. I tilfelle kor det ikkje er søkjarar til oppstarten på barnehageåret, og det heller ikkje er barn frå før, kan ein gje tilbod frå den datoen og dei dagane barnet har søkt barnehageplass for. Når det gjeld bemanninga, så vil ein fram til perioden startar omplassere faste tilsette i andre funksjonar på eiga eining, eventuelt på andre einingar eller i ei kombinasjonsordning fram til barnet startar. Om dette ikkje let seg gjere, må ein sjå på nedbemanning.

-Ukraina – kva kapasitet har oppvekstsenteret til å ta i mot barnehagebarn og skuleelevar?

Kommunen driv no eit kartleggingsarbeid. Nesflaten oppvekstsenter har kapasitet til å ta mot fleire elevar. Det er best kapasitet på u – trinnet.

Referent: Anne Marie Gamlem Rabba